Luvassa suurta kauneutta, outoutta, haikeutta, jännitystä ja iloa! Teeman elokuvafestivaali järjestetään jälleen marraskuun viimeisenä viikonloppuna.

23.–27.11. vietetään festivaalin viisivuotisjuhlaa.

Teema viettää elokuvan juhlapäiviä keskellä pimeintä kaamosta. Keskiviikosta sunnuntaihin kestävän kotisohvafestivaalin aikana nähdään parasta elokuvaa eri genreistä: komediaa ja draamaa, fiktiota ja dokumenttia, animaatiota ja esseetä, avantgardea ja populaaria, kaivattuja mestariteoksia ja outoja aarteita, uutta ja vanhaa, pitkää ja lyhyttä. Elokuvien lisäksi luvassa on runsaasti intoilua elokuvista.

Toni Servillo elokuvassa Suuri kauneus. Toni Servillo ja sabrina ferilli elokuvassa Suuri kauneus. Hayao Miyazakin Tuuli nousee. Kuva elokuvasta Tuuli nousee

Festivaalin tv-ensi-iltoja ovat Paolo Sorrentinon yltäkylläinen Oscar-voittaja Suuri kauneus, animaation mestarin Hayao Miyazakin jäähyväisohjaus Tuuli nousee, Anton Corbijnin intensiivinen trilleri A Most Wanted Man, Yaron Zilbermanin ja neljän hienon näyttelijän A Late Quartet sekä kolme elokuvan rajoja tutkivaa teosta.

Laurie Andersonin sydäntäsärkevän mutta lohdullisen Koiran sydämen pääosassa on ihana rottaterrieri Lolabelle. Crystal Mosellen ihmeellinen tositarina The Wolfpack kertoo keskellä Manhattania kotiinsa vangituista ja elokuvilla kasvaneista Angulon veljeksistä. Kotimaisena tapauksena nähdään Mika Taanilan ainutlaatuinen, kokeellinen Mannerlaatta.

The Wolfpackin veljekset. Mukunda, Bhagavan, Govinda, Jagadisa, Narayana ja Krsna Angulo elokuvassa The Wolfpack Philip Seymour Hoffman elokuvassa A Late Quartet. Philip Seymour Hoffman elokuvassa A Late Quartet.

Philip Seymour Hoffman nähdään viimeisissä suurissa rooleissaan A Most Wanted Manissä ja A Late Quartetissa. Vastanäyttelijöinä hänellä ovat muun muassa Christopher Walken, Willem Dafoe, Catherine Keener ja Robin Wright.

David Bowie elokuvassa Merry Christmas, Mr Lawrence. David Bowie elokuvassa Merry Christmas, Mr Lawrence Anita Pallenberg ja Mick Jagger elokuvassa. Anita Pallenberg ja Mick Jagger elokuvassa Performance

Moderneja klassikoita ja kulttielokuvia ovat Michelangelo Antonionin Ammatti: reportteri, Nagisa Oshiman Merry Christmas, Mr. Lawrence sekä Donald Cammellin ja Nicolas Roegin yhteisohjaus Performance (jota on esitetty myös nimellä Nottinghill klo 11.17). Pääosissa loistavat Jack Nicholson, David Bowie ja Mick Jagger.

Lolabelle soittaa pianoa elokuvassa Koiran sydän. Lolabelle-koira soittaa pianoa Laurie Andersonin elokuvassa Koiran sydän (Heart of a Dog). Mika Taanilan "lettristinen" Mannerlaatta. Kuva Mika Taanilan elokuvasta Mannerlaatta

Laurie Andersonin ja Mika Taanilan elokuvia ei ehkä olisi ilman Chris Markeria. Tältä määritelmiä – ja julkisuutta – pakoilleelta mestarilta nähdään kaksi upeaa elokuvaa: pitkä esseistinen matkakirje Vailla aurinkoa ja still-kuvista koottu tieteiskuvitelma Kiitorata.

Chris Markerin Vailla aurinkoa. Kuva Chris Markerin esseistisestä elokuvasta Vailla aurinkoa (Sans soleil). Chris Markerin Kiitorata. Kuva Chris Markerin elokuvasta Kiitorata (La Jetée)

Festivaalin lauantai-ilta on omistettu nuoruudelle ja aikuistumiselle: Peter Bogdanovichin parhaasta ohjauksesta Viimeinen elokuva nähdään director’s cut tv-ensiesityksenä. Sen parina on George Lucasin American Graffiti eli Svengijengi '62, katkeamattoman hittiputken säestämä kuvaus viattomuuden ajan lopusta. Elokuvissa näyttelevät muun muassa Jeff Bridges, Cybill Shepherd, Ellen Burstyn, Harrison Ford, Ron Howard ja Richard Dreyfuss.

Nuori Jeff Bridges elokuvassa Viimeinen elokuva. Jeff Bridges elokuvassa The Last Picture Show (Viimeinen elokuva). Candy Clark ja Charles Martin Smith elokuvassa Svengijengi '62. Candy Clark ja Charles Martin Smith elokuvassa Svengijengi '62

Sunnuntai aloitetaan paluulla viattomuuden ja seikkailujen aikaan The Palefacen eli kalpeanaamaisen Buster Keatonin sekä Wes Andersonin hurmaavan Moonrise Kingdomin seurassa. Iltaa kohti siirrytään jäähyväisiin.

Festivaalin aloittaa ja lopettaa Buster Keaton, jolta nähdään viisi mestarillista lyhytelokuvaa sekä todellinen harvinaisuus, Alan Schneiderin ja Samuel Beckettin kanssa tehty kokeellinen Film eli Viimeinen rooli. Se oli Keatonin viimeinen päärooli elokuvassa. Festivaalin bonusraitana nähdään vielä Keatonin ja Beckettin yhteistyöstä kertova Ross Lipmanin dokumenttielokuva Notfilm.

Jokaisen elokuvapäivän avaava Buster Keaton on myös tämän vuoden festivaalin tunnushahmo. Hänen kasvonsa hallitsevat Kirsi Kukkuraisen suunnittelemaa festivaalijulistetta. Julisteen voi ladata itselleen täältä.

The Playhouse: Buster Keaton näyttämön takana. Buster Keaton elokuvassa The Playhouse eli Näyttämöllä (1921). Buster Keaton elokuvassa Viimeinen rooli. Buster Keaton katsoo kameraa. Kuva Samuel Beckettin ja Alan Schneiderin kokeellisesta elokuvasta Viimeinen rooli (Film, 1965).

Lisäksi festivaali tarjoilee kaksi ohjelmistoon liittyvää musiikkivideotaideteosta, Blackstarin ja Birdyn, sekä paljon innostunutta puhetta elokuvista, ennen ja jälkeen elokuvien. Festivaalin avaussanat lausuu Hymyilevän miehen elokuvaohjaaja Juho Kuosmanen. Tämän vuoden festivaalin viralliset kommentaattorit ovat Mika Rättö ja Sami Sänpäkkilä, Samurai Rauni Reposaarelaisen tekijäkaksikko. He keskustelevat joka ilta yhdestä festivaalin elokuvasta heti esityksen jälkeen.

Ennen elokuvaa: Juho Kuosmanen. Teeman elokuvafestivaalin 2016 avaussanat lausuva Juho Kuosmanen istuu Buster Keaton -julisteen alla Pariisissa. Kuva: Sami Kuokkanen Elokuvan jälkeen: Rättö & Sänpäkkilä. Mika Rättö ja Sami Sänpäkkilä. Kaksikko keskustelee Teeman elokuvafestivaalin elokuvista. Kuva: Kati Sinisalo / Yle



Festivaalin ohjelmisto

Keskiviikko 23.11.

20.00 Buster Keaton: Teatteri (The Playhouse) Areenassa 90 päivää

20.30 Suuri kauneus (La grande bellezza) Areenassa 14 päivää

22.50 Vailla aurinkoa (Sans soleil) Areenassa 30 päivää

Torstai 24.11.

20.00 Buster Keaton: Viikko rakennusmiehenä (One Week) Areenassa 90 päivää

20.30 The Wolfpack Areenassa 30 päivää

22.00 Merry Christmas, Mr. Lawrence Areenassa 30 päivää

24.05 David Bowie: Blackstar Areenassa vain suorana

Jack Nicholson ja Maria Schneider elokuvassa Ammatti: reportteri. Jack Nicholson ja Maria Schneider elokuvassa Ammatti: reportteri Willem Dafoe ja Philip Seymour Hoffman elokuvassa A Most Wanted Man. Willem Dafoe ja Philip Seymour Hoffman. Kuva Anton Corbijnin elokuvasta A Most Wanted Man.

Perjantai 25.11.

20.00 Buster Keaton: Syntipukki (The Goat) Areenassa 90 päivää

20.30 Ammatti: reportteri (The Passenger) Areenassa vain suorana

22.35 A Most Wanted Man Areenassa 14 päivää

22-Pistepirkko: Birdy. Lintupäinen mies. Kuva 22-Pistepirkon musiikkivideosta Birdy (1992), ohjaus Mika Taanila. Kuva: Martti Jämsä David Bowie: Blackstar. David Bowie musiikkivideossa Blackstar (2015).

Lauantai 26.11.

16.00 Buster Keaton: Naapurit (Neighbors) Areenassa 90 päivää

16.25 22-Pistepirkko: Birdy Areenassa 7 päivää

16.30 Mannerlaatta Areenassa 30 päivää

17.40 Kiitorata (La Jetée) Areenassa 30 päivää

18.10 Viimeinen elokuva (The Last Picture Show) Areenassa vain suorana

20.15 Svengijengi '62 (American Graffiti) Areenassa vain suorana

22.10 Performance Areenassa vain suorana

23.50 22-Pistepirkko: Birdy (2. esitys) Areenassa 7 päivää

Buster Keaton kalpeanaamana. Buster Keaton elokuvassa The Paleface eli Kalpeanaama (1922). Moonrise Kingdom. Jared Gilman elokuvassa Moonrise Kingdom

Sunnuntai 27.11.

15.00 Buster Keaton: Kalpeanaama (The Paleface) Areenassa 90 päivää

15.30 Moonrise Kingdom Areenassa 14 päivää

17.05 Koiran sydän (Heart of a Dog) Areenassa 20 päivää

18.20 A Late Quartet Areenassa vain suorana

20.05 Tuuli nousee (Kaze tachinu) Areenassa vain suorana

22.20 Viimeinen rooli (Film) Areenassa 30 päivää

22.43 Notfilm Areenassa 30 päivää

Notfilm: Buster Keaton kuvaustauolla. Buster Keaton kuvaustauolla 1964. Kuva Film-elokuvaa (1965) käsittelevästä dokumenttielokuvasta Notfilm (2015)